### 3.      Drøftelse af serviceniveau i forhold til vintervedligeholdelsen

**Åbent**

Sagsnr.: 326-2016-22803       J.nr.: 05.07.02            Dokumentnr.:
326-2016-142873

**Sagstype**

Drøftelse.

**Resume og sagens baggrund**

Kommunalbestyrelsen har ønsket en drøftelse af
serviceniveauet i forhold til vintervedligeholdelsen inden ny revidering af
vinterregulativet  i 2016 og nyt udbud af vintervedligeholdelsen i 2017.

**Indstillinger**

Chefen for Vej, Ejendom og Affald indstiller, at mulige
tiltag i forhold til serviceniveauet på vinterdriften drøftes.

**Behandling**

Teknik- og Miljøudvalget.

**Sagsfremstilling**

I forbindelse med Kommunalbestyrelsens vedtagelse den 6.
december 2015 af et revideret regulativ for vintervedligeholdelse og
renholdelse i Kalundborg Kommune blev det oplyst, at regulativet forventes revideret
på ny i forbindelse med et nyt udbud af vintervedligeholdelsen i 2017, og i den
forbindelse skal der som ønsket af Kommunalbestyrelsen være en drøftelse af
serviceniveauet på området, herunder udkald, vejkategorisering med videre.

På denne baggrund vil der på Teknik- og Miljøudvalgets møde
være et oplæg (Bilag 1) med henblik på en temadrøftelse af mulighederne for
ændringer i serviceniveauet.

På baggrund af udvalgets drøftelse vil der på udvalgets
kommende møde blive fremlagt en plan for eventuelle handlinger på området.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Oplæg til temadrøftelse vedrørende vintervedligehold | 326-2016-158999 |